 **Slovenský poľovnícky zväz - ústredie Bratislava**

 **v spolupráci s**

 **Okresnou organizáciou SPZ v Topoľčanoch**

 **a Obvodnou poľovníckou komorou v Topoľčanoch**

**POZVÁNKA A PROPOZÍCIE**

**na Celoslovenskú súťaž Krúžkov mladých priateľov poľovníctva**

**o Putovný pohár prezidenta SPZ,**

**ktorá sa uskutoční v dňoch**

**04. – 05. októbra 2013**

**Na Duchonke**

[www.duchonkaland.sk](http://www.duchonkaland.sk)

***Program:***

**Piatok, 04.10.2013**

16.00 - 18.00 hod. Príchod a prezentácia účastníkov v priestoroch DUCHONKA LAND

18.00 – 19.00 hod. Večera

19.30 – 21.30 hod. Porada vedúcich KMPP –spoločenská miestnosť

**Sobota, 05.10.2013**

07.00 – 07.45 hod. Raňajky

08.00 – 08.30 hod. Slávnostné otvorenie súťaže, predstavenie rozhodcov a začiatok súťaže

08.30 – 15.00 hod. Súťaž o putovný pohár prezidenta SPZ

12.00 – 13.00 hod. Obed

15.00- 16.30 hod. Kultúrny program

16.30 – 17.00 hod. Slávnostné vyhodnotenie súťaže o putovný pohár prezidenta SPZ

18.00 – 19.30 hod. Večera - **a)** odchod účastníkov súťaže, alebo

 **b)** posedenie pri vatre alebo opekanie

**Nedeľa, 06.10.2013**

07.30 – 08.30 hod. Raňajky, ukončenie podujatia, odchod účastníkov súťaže

* Deň ukončenia súťaže je sobota 05.10.2013, ale samozrejme pre tých, ktorým nevyhovuje odchod v sobotu po večeri a majú záujem zostať do nedele, bude zabezpečené ubytovanie a raňajky do nedele 06.10.2013.
* Kvôli zabezpečeniu ubytovania a stravy Vás preto prosíme odchod vyznačiť v prihláške.
* Štartovné za jedno družstvo je 35 ,- EUR (je to príspevok, ktorý bude použitý na ubytovanie, stravu, ceny, prepravu trofeji a preparátov, spotrebný materiál – papier, toner, poštovné atď.)

**Podmienky súťaže podľa propozícií:**

* Celoslovenskej súťaže KMPP o putovný pohár prezidenta SPZ sa zúčastňujú 3-členné družstvá KMPP. Podmienkou účasti súťažiacich je členstvo v KMPP a zaplatené poistné na rok 2012/2013 a sú to žiaci ZŠ – najstaršími súťažiacimi sú v školskom roku 2012/2013 žiaci, ktorí navštevujú 9. ročník ZŠ, resp. žiaci, ktorí navštevujú 5. ročník osemročných gymnázií alebo ročník ukončili v predošlom školskom roku. Súťažiaci preukazujú svoj vek preukazom poistenca zdravotnej poisťovne.
* Súťažiaci budú pristupovať k jednotlivým stanovištiam v ľubovoľnom poradí vždy celé 3-členné družstvo spolu so svojim vedúcim, pričom jeden súťažiaci bude plniť súťažnú disciplínu a ďalší dvaja súťažiaci spolu so svojim vedúcim zatiaľ ostanú v dostatočne vzdialenom odstupe od práve súťažiaceho.
* Hodnotený bude samostatne jednotlivec i celé družstvo po zrátaní spolu získaných bodov.

Max. počet bodov pre jednotlivca je 225 bodov a max. počet bodov u družstva je 675 bodov.

* Na základe odporúčania predsedov a členov osvetových komisií OkO – RgO SPZ, uhradí OkO – RgO SPZ, ktorá vysiela na celoslovenskú súťaž KMPP víťazné 3-členné družstvo KMPP, **štartovné za toto 3-členné družstvo KMPP v sume 35,- EUR**, ktoré **uhradia vedúci družstiev pri prezentácií**. Suma bude určená na Celoslovenskú súťaž KMPP konanú 04. – 05. 10. 2013 a prispeje sa ňou na čiastočné pokrytie nákladov súvisiacich s celoslovenskou súťažou KMPP (ubytovanie, stravu, ceny, prepravu trofejí a preparátov, spotrebný materiál – papier, toner, poštovné, atď.).

**Organizačné pokyny:**

* ubytovanie a stravovanie trom súťažiacim a jednému vedúcemu družstvu hradí usporiadateľ
* ubytovanie a stravovanie si každý ďalší účastník stretnutia hradí sám
* dopravu družstva zabezpečuje a hradí vysielajúca organizácia
* počas celého pobytu a priebehu súťaže zodpovedá za každé družstvo jeho vedúci

**Kontakty:**

* K SPZ, Štefánikova 10, 811 05 Bratislava

 tel. č.: 02/57203311, 0911/434 523

 fax: 02/57203315,

 e-mail: sekretariat@polovnictvo.sk

* OkO SPZ Topoľčany, Hollého 5, 955 01 Topoľčany

 tel.: 038/5324809, mobil : Stanislav Gašpar 0903784360

 e-mail : topolcany@opk.sk  alebo spzokoto@mail.t-com.sk

|  |
| --- |
|  |

**Súťažné disciplíny:**

|  |  |  |  |  |
| --- | --- | --- | --- | --- |
| **Disciplína** | **Charakteristika** | **Hodnotenie** | **Spolu body** | **Maximálny počet bodov** |
| Jedn | Druž | **Jednotl.** | **Družst.** |
| **Teoretický test** | **30 otázok formou testu** | *1 správna odpoveď - 1 b* |  |  | **30** | **90** |
| **Stopy zveri** | **5 stôp***poznávanie stôp poľovnej zveri* | *1 správna odpoveď - 3 b* |  |  | **15** | **45** |
| **Rastliny** | **10 rastlín a drevín***pomenovanie jednoduchou druhovou formou* | *1 správna odpoveď - 2 b* |  |  | **20** | **60** |
| **Kynológia** | **5 plemien poľov. psov***pomenovanie plemien poľov. psov a zaradenie do skupín* | Určenie plemena psa – 1,5 bUrčenie skupiny – 1,5 b*Spolu správna odpoveď - 3 b* |  |  | **15** | **45** |
| **Názvoslovie** | **5 otázok** *pomenovanie trofeji a jej časti* | Pomenovanie trofeje – 1 bUrčenie 2 častí trofeje – 2 b*Spolu správna odpoveď – 3b* | 15 | 45 | **25**(15 + 10) | **75**(45 + 30) |
| **1 otázka** *pomenovanie zbrane a jej 4 časti* | Správne určená zbraň – 4 bSprávne pomenované 4 časti zbrane – 6 b*Spolu správna odpoveď 10 b* | 10 | 30 |
| **Zoológia** | **2 otázky** *pomenovanie zveri* | *Správne pomenovanie zveri – 5 b* | 10 | 30 | **25**(10 + 15) | **75**(30 + 45) |
| **3 ústne otázky z testu** | *Správna odpoveď na 1 otázku - 5 b* | 15 | 45 |
| **Strelectvo** | **5 výstrelov** zo vzduchovky na vzduchovkový terč (s priemerom desiatky, bielej farby 10mm a čierneho kruhu 48 mm) | Zásah: 10 kruhový terč 1-10, výsledky jednotlivcov budú zistené podľa dosiahnutých zásahov na terči, max. môže zasiahnuť 50 z 50 možných (5x10) |  |  | **50** | **150** |
| **Azimut a odhad vzdialenosti** | **1 odhad vzdialenosti** tolerancia ± 10% | *1 správna odpoveď - 15 b* | 15 | 45 | **30**(15 + 15) | **90**(45 + 45) |
| **1 určenie azimutu** s toleranciou ± 5° | *1 správna odpoveď - 15 b* | 15 | 45 |
| **Chodúle** | Chôdza na chodúľoch na max. vzdialenosť **15 m** | *za každý prejdený meter 1 b* |  |  | **15** | **45** |
| **Spolu maximálne počet bodov** | **225** | **675** |

**Pri rovnosti bodov sa pre záverečné hodnotenie bude prihliadať na lepší výsledok v disciplínach:**

**1. Streľba,**

**2. Azimut a odhad vzdialenosti,**

**3. Teoretický test**

**PROPOZÍCIE CELOSLOVENSKEJ SÚŤAŽE KMPP**

**Duchonka 2013**

1. **Podmienky účasti:**
* Súťaže o Putovný pohár prezidenta SPZ sa zúčastňujú tri 3-členné družstvá – víťazné družstvá okresných (regionálnych kôl), členovia KMPP – žiaci ZŠ – najstarší súťažiaci sú deviataci v školskom roku konania súťaže, resp. študenti 5. ročníka 8-r. gymnázií
* Súťažiaci preukazujú svoj vek preukazom poistenca v zdravotnej poisťovni
* Členovia krúžkov musia mať zaplatené poistné
* S trojčlenným krúžkom sa súťaže zúčastňuje 1 vedúci krúžku
* Súťaže sa môže zúčastniť aj 1 ďalší zástupca OkO – RgO SPZ, ktorý si však ubytovanie a stravu hradí na vlastné náklady

1. **Organizátor súťaže:**
* **Technické pomôcky** podľa určenia Propozícií k jednotlivým disciplínam
* Zabezpečí vlastných rozhodcov k jednotlivým disciplínam
* Zabezpečí **kontrolný list súťažiaceho,**  do ktorého bude rozhodca zapisovať hodnotenie a súťažiaci si bude zapisovať svoje odpovede pri určených disciplínach (ďalej určené v Propozíciách)
* Jednoznačne **dodrží** Propozície pre všetky disciplíny, **nerobí** v nich žiadne úpravy
* **Zašle** včasné informácie všetkým OkO – RgO podľa ďalej uvedeného v Propozíciách
1. **Vedúci krúžkov:**
	* *Okrem automatickej zodpovednosti za členov svoje družstva....*
* dodržiavajú zásady fair - play pri postupe so svojim družstvom na jednotlivých stanovištiach – v prípade porušenia = vylúčenie družstva zo súťaže
* pri odpovediach členov krúžku zostanú rozhodcami v určenom odstupe
* po odpovediach má právo hneď dostať vysvetlenie o hodnotení odpovedí svojich súťažiacich
* má právo podať protest proti hodnoteniu – okamžite po ohodnotení odpovedí v danej disciplíne komisii rozhodcov
1. **Súťažné disciplíny:**

***1. Teoretický test***

* zo 100 otázok (+ troch ponúk odpovedí), ktoré majú k dispozícií všetky OkO a RgO na prípravu svojich družstiev, usporiadateľ vyberie 30 (aj s pôvodne určenými ponukami odpovedí) a tieto spracuje do testovej podoby
* súťažiaci odpovedajú formou jednoznačného označenia správnej odpovede na pripravenom formulári (zaškrtávanie, krúžkovanie)
* prípadné prepisovanie odpovede musí súťažiaci okamžite oznámiť rozhodcovi, ktorý zaeviduje jeho správnu (opravovanú) odpoveď
* rozhodca po vyhodnotení testu vpíše súťažiacemu počet získaných bodov do **Kontrolného listu** a hodnotenie potvrdí podpisom
* časový limit na test je max. 20 minút
* navrhovaný počet rozhodcov: 3

**HODNOTENIE: 1 správna odpoveď = 1 bod, jednotlivec spolu max. 30 b., družstvo 90 bodov**

***2. Stopy zveri:***

* použité fotografie stop **zo súboru STOPY ZVERI –** autor Ing. Jozef Herz
* na súťaž budú použité **všetky** obrázky z uvedeného súboru v danom formáte
* jednotlivé obrázky budú upravené v jednoduchom otváracom obale, tak aby po roztvorení obalu bola prístupná iba lícna strana obrázku a rubová strana predmetnej stopy naopak, bola neprístupná súťažiacemu
* každý obrázok stopy bude mať na vonkajšej strane obalu priradené číslo
* súťažná disciplína prebieha tak, že v pripravených **neočíslovaných** obálkach (napr. 10 ks obálok – vec usporiadateľa ) budú rôzne kombinácie **piatich čísel priradených stopám**
* súťažiaci si vyberie **jednu** obálku a podľa čísel v nej odpovie – pomenuje zver, ktorej stopa patrí – **odpovedá písomnou formou,** pomenovania zveri zapíše do svojho Kontrolného listu
* odpoveď je správna, keď je zver, ktorej stopa patrí, pomenovaná presne podľa zápisu na **rubovej strane obrázka**
* za neúplné, čiastočne dobré pomenovanie zveri strháva rozhodca súťažiacemu 1 b, inak prisúdi 3 alebo 0 b; rozhodca prisúdi a potvrdí počet bodov podpisom v Kontrolnom liste
* časový limit na odpoveď je max. 5 minút
* Navrhovaný počet rozhodcov: 2

**HODNOTENIE: 1** **správna odpoveď = 3 body, jednotlivec spolu max. 15 hod., družstvo 45 hod.**

***3. Rastliny,dreviny:***

* usporiadateľ zabezpečí celoplošne „bežne“ rastúce rastliny a dreviny, ktorých zoznam **zašle na** OkO a RgO za účelom prípravy súťažiacich
* celkový počet exponátov a ich druhy sú v kompetencii usporiadateľa
* pre súťaž nebudú používané obrázky, ale skutočné rastliny
* každý súťažný exponát bude mať pridelené číslo
* súťažná disciplína prebieha tak, že v pripravených **neočíslovaných** obálkach (napr. 10 ks obálok – vec usporiadateľa) budú rôzne kombinácie **desiatich čísel z celkového počtu pripravených rastlín – čísel priradených exponátov**
* súťažiaci si berie **jednu** obálku a podľa čísel v nej odpovie – pomenuje exponát – odpovedá písomnou formou, zápisom druhu do svojho Kontrolného list
* odpoveď je správna, keď je rastlina pomenovaná **jednoduchou rodovou formou** bez bližšieho rozlíšenia – napr. stačí dub – súťažiaci nemusí uviesť či sa jedná o letný..., podobne stačí uviesť borovica – nemusí byť uvedené napríklad sosna... atď.
* členovia družstva odpovedajú postupne za sebou
* rozhodca prisúdi a potvrdí počet bodov podpisom v Kontrolnom liste
* časový limit na odpoveď je max. 5 minút
* Navrhovaný počet rozhodcov: 3

**HODNOTENIE: 1 správna odpoveď = 2 body, jednotlivec spolu max. 20 bodov., družstvo 60 bodov.**

***4. Kynológia:***

* pri súťaži budú použité všetky fotografie, všetky psy zo súboru „POĽOVNÉ PSY VO FOTOGRAFII“ od autorov – Ing. Ján Chobot – foto, František Siget – texty
* jednotlivé fotografie psov budú upravené v jednoduchom otváracom obale tak, aby po jeho otvorení bola prístupná iba lícna strana fotografie, so **zakrytým číselným znakom fotografie psa** a rubová strana, textová naopak, bola neprístupná.
* každá fotografia bude mať na vonkajšej strane obalu číslo (líšiace sa od pôvodného...)
* v ďalších pripravených **neočíslovaných** obálkach (napr. 10 obálok – vec usporiadateľa) budú rôzne kombinácie **piatich čísel zo všetkých čísel priradených fotografiám**
* súťažiaci si vyberie **jednu** obálku a podľa čísel v nej odpovie – pomenuje psa
* odpovedá ústnou formou
* súťažiaci odpovedá hneď po vylosovaní obálky, podľa ľubovoľného poradia fotografií psov
* odpoveď je správna, keď je správne určená skupina aj druh -plemeno psa
* za neúplne, čiastočne dobré pomenovanie strháva rozhodca súťažiacemu 1,5 bodu, inak prisúdi 3 alebo 0 bodov
* rozhodca prisúdi a potvrdí počet bodov podpisom v Kontrolnom liste
* navrhovaný počet rozhodcov: 2

**HODNOTENIE:**

**1 správna odpoveď = 3 body (skupina 1,5 bodu, druh-plemeno 1,5 bodu), jednotlivec spolu max. 15 bodov, družstvo 45 bodov (napríklad: hladkosrstý jazvečík, brlohár = 1,5 + 1,5 = 3 body)**

***5. Názvoslovie:***

* navrhovaný počet rozhodcov: 5
* disciplína bude pozostávať z **dvoch podskupín: trofeje a zbrane**

**a) Trofeje:**

*usporiadateľ zabezpečí nasledovné trofeje:*

* parožia – po 3 kusy – jeleň, srnec, daniel; plus zhody po 2 kusy–jeleň, srnec, daniel = spolu 15
* rohy – muflón 3 kusy = spolu
* lebky – jazvec, líška, rys, vlk – aspoň po 1 kuse = spolu 4
* v pripravených **neočíslovaných** obálkach (napr. 10 obálok – vec usporiadateľa) budú rôzne kombinácie **5 čísel z čísel priradených trofejam** (v uvedenom prípade kombinácia 5 čísel 1 až 22
* súťažiaci si vyberie **jednu** obálku a podľa čísel v nej odpovie – pomenuje trofej
* odpovedá ústnou formou
* súťažiaci odpovedá okamžite po vylosovaní obálky, podľa ľubovoľného poradia trofejí, odpoveď sa skladá z povenovania trofeje a určenia – pomenovania jej 2 rôznych časti

 **HODNOTENIE:**

**1 správna odpoveď = 3 body (trofej 1 bod, 2 jej časti 2 body), jednotlivec spolu max. 15 bodov, družstvo 45**

1. **Zbrane:**

 *usporiadateľ zabezpečí nasledovné zbrane:*

* Brokovnice 2 ks (kozlica, dvojka), 1 ks guľobrok, 1 ks malokalibrovka, 1 ks guľovnica
* Každá zbraň bude mať priradené číslo od 1 po 5
* Na každej zbrani budú označené (napr. nálepkou) číslami 1 až 4 rôzne časti každej zbrane
* Súťažiaci si vylosuje z **neoznačených obálok** jednu obálku
* V obálke bude uvedený **názov zbrane** – tomuto názvu súťažiaci prisúdi jednu z pripravených zbraní – odpovedá tým na prvú časť otázky
* V odpovedí pokračuje tak, že pomenováva všetky 4 na zbrani označené časti
* Rozhodca prisúdi počet bodov za obe podskupiny, podpisom potvrdí v Kontrolnom liste

**HODNOTENIE:**

**1 správna odpoveď = 10 bodov (správne určená zbraň = 4 body, správne pomenované 4 jej časti = 6 b – za každú nesprávne pomenovanú časť zbrane sa strháva 1,5 b), jednotlivec spolu max. 10 b, družstvo 30 (len časť zbrane)**

*Príklad hodnotenia: nesprávne vybraná zbraň = 0 bodov, zo 4 častí správne 3 =* ***4,5*** *bodu – spolu získa 0 + 4,5 bodu...*

 **Spolu môže jednotlivec v disciplíne získať max. 15+10 = 25 b, družstvo 75 b**

***6. Zoológia:***

* Usporiadateľ určí zoznam druhov poľovnej zveri – ktorý **zašle** na OkO a RgO za účelom prípravy súťažiacich
* Celkový počet je v kompetencii usporiadateľa, podľa možností hlavne v oblasti zabezpečovania preparátov
* Pre vybraný počet druhov je potrebné **zabezpečiť minimálne 50% preparátov** vybraných druhov a ostatné vo fotografickej, respektíve obrazovej úprave **v rozmere nie menšom ako formát A4** (210xx 297 mm) – všetky budú očíslované
* súťažná disciplína bude prebiehať nasledovne:
* súťažiaci si vylosuje z **neoznačených obálok** jednu, v ktorej budú 2 čísla priradené preparátom alebo obrázkom a súčasne aj 3 otázky vybrané zo súboru 100 predložených otázok, avšak také, ktoré **nebudú** zaradené do disciplíny Teoretický test (výber zo zostávajúcich 70 otázok). Tieto otázky **budú bez** uvedenia výberu možností na odpoveď
* súťažiaci odpovedá ústnou formou okamžite po vylosovaní obálky
* pomenuje zver – preparát, obrázok, foto a potom odpovedá na každú z troch otázok
* rozhodca prisúdi počet bodov a potvrdí podpisom v Kontrolnom liste
* navrhovaný počet rozhodcov: 3

**HODNOTENIE:**

 **1 správna odpoveď = 25 bodov (správne obe odpovede na prvú časť spolu = 10 bodov, správne odpovede na tri otázky spolu = 15 bodov), spolu môže jednotlivec v disciplíne získať max. 25 bodov, družstvo 75 bodov**

***7. Strelectvo:***

* súťaží sa s vlastnými vzduchovkami s klasickými mieridlami, pričom usporiadateľ zabezpečí 3 náhradné vzduchovky (ak sa niektoré družstvo dostaví na súťaž bez zbraní...)
* usporiadateľ zabezpečí strelivo (súťažiaci môžu použiť aj vlastné),
* usporiadateľ zabezpečí vzduchovkové terče s priemerom desiatky, bielej farby 10 mm a čierneho kruhu 48 mm, ktorý ohraničuje kruhy s hodnotou č. 7, ostatné medzikružia až do č. 1 sú bielej farby, a lapače terčov.
* súťažiaci bude mať k dispozícii jeden terč, **na 1 terč 5 brokov**
* vzdialenosť terčov je 10 metrov, strieľa sa v ľahu, bez ďalších technických pomôcok
* družstvo plní disciplínu naraz – všetci traja členovia
* rozhodca prisúdi počet bodov a potvrdí ho podpisom v Kontrolnom liste
* navrhovaný počet rozhodcov: 3

**HODNOTENIE ZÁSAHOV:**

 **Bude vykonané podľa dosiahnutého výsledku na jednotlivom terči**

 **jednotlivec môže získať spolu max. 50 bodov a družstvo 150 bodov**

***8. Azimut a odhad vzdialenosti:***

* Navrhovaný počet rozhodcov: 4
* usporiadateľ zabezpečí kvalitné turistické buzoly, pričom súťažiaci môžu použiť vlastné turistické buzoly. Tieto budú môcť porovnať vzhľadom na presnosť s rozhodcovskými (pred začiatkom súťaže)
* **1)\*** v teréne budú určené objekty, ktorým budú pridelené čísla na odhad vzdialenosti – budú ich tvoriť bežne **používané terče** (líška, srnec, diviak), po 2 kusy, umiestnené v poľovníckej vzdialenosti pre lov brokovou alebo guľovou zbraňou (35 resp. 150 metrov) t.j. spolu 6 terčov na odhad vzdialenosti
* na odhad vzdialenosti budú presne vymedzené stabilné miesta, od ktorých sa bude určovať vzdialenosť – opäť 6 stanovíšť
* **2)\*** v teréne budú vybrané objekty s prisúdenými číslami na určenie azimutu – 6 objektov – dostatočne vzdialené, štíhle s presným, stabilným miestom z ktorého sa bude azimut zameriavať (vodorovne ukotvených 6 podstavcov)
* súťaží **naraz celé družstvo** – každý súťažiaci si vyberie 1 z pripravených **neočíslovaných** obálok v ktorej budú **2** čísla vo formáte **Ox.x** a **Ax.x** – prvé na odhad vzdialenosti a druhé na určenie azimutu, pričom prvá číslica znamená číslo objektu a druhá číslo miesta z ktorého sa odhaduje vzdialenosť, resp. zameriava azimut – usporiadateľ pripraví číselné kombinácie tak, aby mohlo naraz súťažiť celé družstvo: napr. prvý člen družstva má v obálke čísla **O 2.6** a**A 1.5**- znamená O-odhad vzdialenosti objektu číslo 2 zo šiesteho stanovišťa a zamerania A-azimutu objektu číslo 1 z piateho stanovišťa (a pod.)
* súťažiaci odpovedajú písomnou formou, hodnoty zapíšu do KL a predložia ich rozhodcovi
* časový limit 5 minút (každý člen – vlastne celé družstvo)
* *rozhodca prisúdi počet bodov a potvrdí ho podpisom v Kontrolnom liste*

**HODNOTENIE:**

**Pre vzdialenosť platí tolerancia ± 10% - 15b. a azimut ± 5º- 15 b. všetko správne = 30 bodov, jednotlivec môže v disciplíne získať max. 30 bodov, družstvo 90 bodov**

***9. Chodúle:***

* usporiadateľ zabezpečí bezpečné chodúle s nášľapovou zarážkou max. 40 cm od spodnej úrovne chodúľa, pričom celková dĺžka chodúľa nech nepresiahne 200 cm (teleso chodúľa v oblasti uchopenia má kruhový prierez)
* súťažná úloha predpokladá chodúľmi prekonanie 15 metrovej vzdialenosti
* pri naskakovaní bude vylúčená pomoc druhej osoby
* Súťažiaci môže naskakovanie opakovať viackrát, nesmie sa však dostať za štartovaciu čiaru
* Časový limit pre jedného člena družstva sú 2 minúty
* Rozhodca prisúdi počet bodov a potvrdí ho podpisom v Kontrolnom liste
* Navrhovaný počet rozhodcov: 2

**HODNOTENIE:**

**prejdená vzdialenosť v metroch = počet získaných bodov**

* merať v mieste dotyku chodúľa so zemou, nie doskoku súťažiaceho
* pri meranízaokrúhľovať podľa platných pravidiel smerom hore, resp. dole
* **spolu môže jednotlivec získať 15 bodov, družstvo 45 bodov**
1. **Záverečné ustanovenie:**
* Pri rovnosti bodov sa pre záverečné hodnotenie bude prihliadať na lepší výsledok v disciplínach: 1. Streľba, 2. Azimut a odhad vzdialenosti, 3. Teoretický test
* Všetky informácie, ktoré sú usporiadatelia povinní oznámiť účastníkom, **sú pre nich záväzné**
* Používanie určených pomôcok je záväzné
* Vo vyjadrovaní sa súťažiacich podľa najnovších názvosloví v názvoch druhov zveri je možné problematiku doriešiť na porade vedúcich pred súťažou, ale je povinné v určených disciplínach
* Prípadná úprava v propozíciách je možná na porade vedúcich KMPP, počas súťaže sa už pripomienky k propozíciám neprijímajú

**Zoznam drevín a rastlín pre disciplínu „dreviny a rastliny“**

Smrek obyčajný

Jaseň štíhly

Borovica lesná

Jarabina vtáčia

Smrekovec opadavý

Pagaštan konský

Tis obyčajný

Jelša sivá

Borievka obyčajná

Lieska obyčajná

Tuja západná

Hrab obyčajný

Dub letný

Lipa veľkolistá

Buk lesný

Jedľa biela

Kosodrevina (Borovica horská)

Baza čierna

Javor horský

Ruža šípková

Duglaska tisolistá

Ostružina malina

Vŕba biela

Trnka obyčajná

Topoľ osika

Hloh obyčajný

Čerešňa vtáčia

Jarabina - mukyňa

Brest horský

Borovica - limba

**Zoznam druhov poľovnej zveri pre disciplínu „z o o l ó g i a“- preparáty, obrázky**

Vlk dravý Líška hrdzavá

Psík medvedíkovitý

Kuna hôrna

Kuna skalná

Tchor tmavý

Jazvec lesný

Mačka divá

Rys ostrovid

Muflón obyčajný

Tetrov hlucháň

Jariabok hôrny

Bažant obyčajný

Sluka lesná

Hus divá

Kačica divá

Jastrab lesný

Myšiak lesný

Plamienka driemavá

Výr skalný

Krkavec čierny

Sojka škriekavá

Jeleň lesný

Daniel škvrnitý

Srnec lesný

Sviňa divá

***Sponzori a mediálni partneri:***



******



******

******

 